Diari Oficial de la Generalitat Valenciana


Sumari del DOGV 5626, del 25-10-2007 (2007/12274)

RESOLUCIÓ de 19 de octubre de 2007, de la Conselleria de Benestar Social, per la qual es minoren els crèdits que han de finançar les ajudes convocades per mitjà de l'Ordre de 28 de desembre de 2006, de la Conselleria de Benestar Social, per la qual es regulen i es convoquen ajudes dirigides al sosteniment de centres d'atenció especialitzada a menors, per a l'any 2007.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5626

Data del DOGV
:   25-10-2007

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2007/12181


Data del document
:   19-10-2007

Organisme emissor
:   Conselleria de Benestar Social

Tipus de document
:   Resolució

Anàlisi jurídica

 Descriptors 

:   * protecció de la infància
    * servei social
    * suport econòmic
    * equipament social
    * ajuda pública

RESOLUCIÓ de 19 de octubre de 2007, de la Conselleria de Benestar Social, per la qual es minoren els crèdits que han de finançar les ajudes convocades per mitjà de l'Ordre de 28 de desembre de 2006, de la Conselleria de Benestar Social, per la qual es regulen i es convoquen ajudes dirigides al sosteniment de centres d'atenció especialitzada a menors, per a l'any 2007. [2007/12797]  
La conselleria de Benestar Social, mitjançant l'Ordre de 28 de desembre de 2006, publicada en el DOCV número 5.429, de data 16 de gener de 2007, ha regulat i convocat ajudes dirigides al sosteniment de centres d'atenció especialitzada a menors, per a l'any 2007.  
Aprovada i publicada la Llei 11/2006, de 27 de desembre, de la Generalitat, de Pressupostos de la Generalitat Valenciana, per a l'exercici 2007 (DOCV núm. 5.417, de data 29 de desembre de 2006), en aplicació del que establix la disposició addicional primera de l'ordre d'ajudes, i d'acord amb el que preceptua l'article 47.11 del Decret Legislatiu de 26 de juny de 1991, pel qual s'aprova el Text Refós de la Llei d'Hisenda Pública de la Generalitat Valenciana, es va procedir mtjançant la Resolució de data 6 de febrer de 2007 (DOCV núm. 5.451, de data 15 de febrer de 2007) i la Resolució de 18 de juny de 2007 (DOCV núm. 5.541, de 26 de juny de 2007), a donar publicitat als crèdits que han de finançar les ajudes dirigides al sosteniment de centres d'atenció especialitzada a menors, per a l'any 2007, convocades per l'Ordre de 28 de desembre de 2006.  
Una vegada finalitzat el termini de presentació de sol·licituds i resolts tots els expedients presentats a l'empara de l'Ordre de 28 de desembre de 2006, i quedant crèdit retinguts sobrant en el projecte T-1327, escau desafectar-lo i minorar-lo.  
En virtut d'això i fent ús de les facultats que em conferix l'article 47.11 del Text Refós de la Llei d'Hisenda Pública de la Generalitat Valenciana i el Decret 120/2003, de 14 de juliol, del Govern Valencià, pel qual s'aprova el Reglament Orgànic i Funcional de la conselleria de Benestar Social, resolc:  
Primer  
Minorar en un import de 9.151,71 euros la quantia dels crèdits que financen el programa pressupostari 38.59.21.425.90 Família, Menor i Adopcions, que a continuació es detalla:  
Denominació: centres d'atenció especialitzada sector menor  
Projecte: T-1327  
Consignació pressupostària: 2.987.071,45 €  
Minoració de 9.151,71 € i passa de 2.987.071,45 € a 2.977.919,74 €  
Procedència fons: propis  
Segon  
Publicar la present Resolució en el Diari Oficial de la Comunitat Valenciana.  
València, 19 de octubre de 2007.- El conseller de Benestar Social i vicepresident tercer del Consell: Juan Gabriel Cotino Ferrer.